Georges André

Georges ”Géo” Yvan André (13. elokuuta 1889 Pariisi – 4. toukokuuta 1943 lähellä Tunista) oli ranskalainen monipuolinen yleisurheilija, olympiamitalisti ja sotilas.

Urheilusaavutuksia 

Géo André osallistui Lontoon kisoissa 1908 korkeushyppyyn. Ennen kisoja hänen ennätyksensä oli ollut 179 cm, mutta kilpailussa hypättyään peräti 188 cm hän voitti yllätyshopeaa. Seuraavissa kisoissa 1912 hän osallistui useisiin lajeihin: kymmenotteluun, viisiotteluun, korkeushyppyyn, vauhdittomaan pituushyppyyn ja 110 metrin aitoihin. 

Vuoden 1920 olympialaisissa André oli neljäs 400 metrin aidoissa ja viikkoa myöhemmin voitti pronssia 4x400 metrin viestissä. Hän osallistui myös 400 metrille. Seuraavat kisat 1924 pidettiin hänen kotikaupungissaan Pariisissa. André vannoi kisojen avajaisissa urheilijoiden olympiavalan. Radalla hän oli jälleen neljäs 400 metrin aidoissa.

André oli urheilijana monipuolinen. Hän kilpaili myös muun muassa rugbyssa ja tenniksessä.

Sotilaana 

André palveli sotilaana ensimmäisessä maailmansodassa. Hän loukkaantui taisteluissa pahasti ja joutui vangiksi. Päästyään pakenemaan kuudennella yrityksellään hän palasi rintamalle lentäjänä. Toisessa maailmansodassa hän oli jo liian vanha päästäkseen taistelulentäjäksi, mutta osallistui sotaan jalkaväkijoukoissa. Hän kuoli taistelussa 53-vuotiaana lähellä Tunista.

Lähteet 

Ranskalaiset 400 metrin aitajuoksijat
Ranskalaiset keskimatkojen juoksijat
Ranskalaiset korkeushyppääjät
Ranskalaiset olympiamitalistit
Ranskalaiset ensimmäisen maailmansodan sotilaat
Toisen maailmansodan henkilöt
Vuonna 1889 syntyneet
Vuonna 1943 kuolleet